# Angkor

Angkor| Svjetska baština UNESCO-a |
|  |
|  Kambodža |
| Registriran | 1992. (16. zasjedanje) |
| Vrsta | kulturno dobro |
| Mjerilo | iii, iv, vi |
| Ugroženost | 1992. – 2004. |
| Referenca | UNESCO |

**Angkor** je područje u Kambodži u kojemu je od 9. do 15. stoljeća bilo središte Khmerskog carstva (Riječ *Angkor* potječe iz Sanskritskog "nagara," u značenju "grad".) Točnije, Angkorski period započinje godine 802. kada je kmerski hinduistički vladar Jayavarman II. proglasio sebe "jedinstvenim monarhom" i "bogom-kraljem" Kambodže, do 1431. godine kada su tajlandski osvajači opljačkali kmersku prijestolnicu natjeravši njegove stanovnike u izbjeglištvo južno od Phnom Penha.

Ruševine Angkora nalaze se u šumovitom i poljoprivrednom području sjeverno od velikog jezera Tonle Sapa i južno do brda Kulen, u blizini modernog grada Siem Reapa (13°24'N, 103°51'E). Broj hramova u Angkoru, bilo nedefiniranih gomila opeke u rižinim poljima do veličanstvenog hrama Angkor Wata (koji je najveći vjerski objekt na svijetu), prelazi brojku od 1000. Mnogi hramovi u Angkoru su obnovljeni i predstavljaju najznačajniju arhitekturu Kmera. Od 1992. godine nalazi se na UNESCOvom popisu Svjetske baštine. Broj posjetitelja u Angkoru se približava brojci od 2 milijuna godišnje.

Godine 2007. međunarodni tim istraživača uz pomoć satelitskih fotografija i drugih modernih tehnika, zaključili su kako je Angkor bio najveći predindustrijski grad na svijetu, koji se rasprostirao na urbanom području od 640 km². Najbliži rival u veličini bio je majanski grad Tikal u Gvatemali, koji se rasprostirao na samo 80 km².

## Arheološki lokaliteti

Satelitski snimak područja Angkor iznad Velikog jezera (Tonlé Sap)
Angkor Wat
Vrata pobjede u Angkor Thomu
Otok u Zapadnom Barayu s hramom Zapadni Mebon
Na području Angkora nalaze se brojni značajni arheološki lokaliteti:

|  |  |  |  |
| --- | --- | --- | --- |
| * Angkor Thom
* Angkor Wat
* Baksei Chamkrong
* Banteay Kdei
* Banteay Samré
* Banteay Srei
* Baphuon
* Bayon
* Chau Say Tevoda
* Istočni Baray je vještački bazen, danas suh, iz 900. godine koji se nalazi istočno od utvrđenog Angkor Thoma. Imao je promjer 7.150 x 1.740 m i mogao je držati skoro 50 milijuna m³ vode za navodnjavanje ili vjerske ceremonije. U njegovom središtu se nalazi vještački otok s hramom:
* Istočni Mebon
 | * Kbal Spean
* Krol Ko je budistički hram iz 12. stoljeća koji se nalazi sjeverno od Neak Peana
* Lolei
* Neak Pean
* Phimeanakas
* Phnom Bakheng
* Phnom Krom je 140 m visoko brdo, 12 km jugozapadno od grada Siem Reapa, na kojem se nalazi najjužniji hram iz vremena kralja Jasovarmana (9. st.), bio je posvećen hindu svetom trojstvu (Šiva-Višnu-Brahma)
 | * Prasat Ak Yum
* Prasat Kravan
* Preah Khan
* Preah Ko
* Preah Pithu
* Pre Rup
* Roulos
* Srah Srang je baray (kvadratični vještački bazen) iz 10. stoljeća, izgrađen jer se Istočni Baray počeo zatrpavati talozima iz rijeke. Nalazi se južno od Istočnog Baraya i istočno od Banteay Kdeija, a ima promjer 700 x 350 m.
 | * Ta Nei je budistički hram iz 12. stoljeća koji je izgradio kralj Jayavarman VII., u blizini sjeverozapadnog kuta Istočnog Baraya.
* Ta Prohm
* Ta Som
* Ta Keo
* Thommanon
* Zapadni Baray je kvadratični vještački bazen, danas suh, iz 12. stoljeća koji se nalazi zapadno od utvrđenog Angkor Thoma. Imao je promjer 8 x 2,1 km i njegove ivice čine visoki zemljani nasipi, a u središtu mu se nalazi vještački otok s hramom Zapadni Mebon od kojega su ostale samo ruševine.
 |

## Povezano

* Khmersko Carstvo

## Reference

## Vanjske veze

* Veliki Angkor Projekt Arhivirano 2007-11-03 na Wayback Machine-u Međunarodni istraživački projekt proučavanja nastamba u okolici hramova u Angkoru.
* www.theangkorguide.com Ilustrirani online vodič kroz Angkor s mapama.
* [1] Arhivirano 2008-10-04 na Wayback Machine-u NASA satelitske fotografije visoke rezolucije.